નેતાજી એનાથી પરિચિત હતા જ. એટલે આ બે ટાપુઓ આઝાદ હિંદ સરકારને સુપ્રત થતાં જ તેમણે એ ટાપુઓના હિંદીઓ વચ્ચે અળખામણાં થયેલાં અને જેમના નામ સાથે જ ભયંકર કલ્પનાઓ સર્જાય છે એવાં નામો બદલી નાંખ્યાં. આન્દામાનમાં રાષ્ટ્રની આઝાદી કાજે અસંખ્ય સ્વદેશભકત યુવાનોએ પોતાનાં રૂધિર આપ્યાં છે. એની પુનિત યાદ માં આન્દામાનને “શહિદ” નું નામ આપ્યું અને નિકોબારને “સ્વરજય” નું નામ આપ્યું. આ ટાપુઓના વહીવટ માટે આઝાદ હિંદ સરકારે શ્રી લોકનાથની ગવર્નર તરીકે નિમણૂંક કરી હતી.